Diari Oficial de la Generalitat Valenciana


Sumari del DOGV 4218, del 27-03-2002 (2002/2908)

Informació pública de l'alternativa tècnica de programa d'actuació integrada presentada per Inmuebles Soler, SL, per al desenvolupament de la unitat d'execució denominada carrer Riu Segre, Joan XXIII i Pedro Cabanes de València i desestiment de l'alternativa presentada per Mercantil Valenciana de Obras, SA, per a aquest àmbit.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2908


Organisme emissor
:   Ajuntament de València

Tipus de document
:   Anunci

Informació pública de l'alternativa tècnica de programa d'actuació integrada presentada per Inmuebles Soler, SL, per al desenvolupament de la unitat d'execució denominada carrer Riu Segre, Joan XXIII i Pedro Cabanes de València i desestiment de l'alternativa presentada per Mercantil Valenciana de Obras, SA, per a aquest àmbit. [2002/A2908]
  
L'Alcaldia, mitjançant la Resolució número U-1115 de data 1 de març de 2002, ha disposat:
  
«Vista l'alternativa tècnica de programa d'actuació integrada presentada per la mercantil Inmuebles Soler, SL, els informes emesos pels Serveis de Planejament i Projectes d'Infraestructura, de conformitat amb els articles 32, 45, 46 i concordants de la Llei Reguladora de l'Activitat Urbanística i vista, així mateix, la sol·licitud de desistiment formulada per Mercantil Valenciana de Obras, SA, respecte de la seua alternativa tècnica presentada el passat 5 de desembre de 2001, en virtut de la delegació conferida per la Resolució número 2.242, de 7 de juliol de 1999, resolc:
  
Primer
  
Sotmetre a informació pública durant el termini de 20 dies hàbils ?amb l'abast suspensiu de llicències establit per l'Acord de la Comissió de Govern d'1 de febrer de 2002 (DOGV 19.02.2002)?, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana i, amb la prèvia remissió dels avisos prescrits en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per Inmuebles Soler, SL, per al desenvolupament de la unitat d'execució denominada carrer Riu Segre, Joan XXIII i Pedro Cabanes, a l'àmbit delimitat pel límit nord pel carrer Riu Nervión, un vial de vianants i pel carrer Riu Segre, per l'est pel sòl destinat a espai lliure, i per l'oest per l'avinguda Joan XXIII, que inclou memòria, homologació sectorial declarativa, pla de reforma interior i projecte d'urbanització.
  
En aquest termini, comptador a partir de la publicació de l'anunci d'exposició pública en el Diari Oficial de la Generalitat Valenciana, podran presentar-se al Servei Municipal de Planejament (av. d'Aragó, 35), tant al·legacions com alternatives tècniques que pretenguen competir amb l'exposada al públic; el termini quedarà prorrogat per 20 dies addicionals si en els 10 primers d'informació pública alguna persona, prestant-ne caució per l'import de 3.005,06 euros, es compromet a presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades; s'efectuarà l'acte d'obertura de les que es presenten el següent dia hàbil a l'acabament d'aquest termini, llevat que siga dissabte, cas en què es traslladarà al següent dia hàbil. Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques; així mateix, durant tot el procediment podran ser objecte de consulta pública, al Servei de Planejament, les al·legacions i alternatives tècniques que es presenten davant d'ell.
  
Segon
  
Vista la sol·licitud de desistiment formulada pel senyor Alfonso Benavente Plá en nom i representació de Mercantil Valenciana de Obras, SA, respecte de la seua alternativa tècnica presentada el passat 5 de desembre de 2001 i atés que els articles 90 i 91 de la Llei de Règim Jurídic de les Administracions Públiques i de Procediment Administratiu Comú, 30/1992, reconeixen el dret de tota persona interessada a formular la renúncia als seus drets i el desistiment a les sol·licituds, que hauran de ser acceptats completament per l'administració quan no estiguen prohibits per l'ordenament jurídic, circumstància que es dóna en aquest supòsit, es resol, així mateix, acceptar aquesta sol·licitud de desistiment.
  
Contra el punt segon d'aquest acord transcrit, que és definitiu en la via administrativa, i de conformitat amb el que estableix la Llei Reguladora de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté podrà interposar un dels recursos següents:
  
a) Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes, comptador des de l'endemà de la recepció d'aquesta notificació.
  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptador des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime oportú.